**RÁMCOVÁ DOHODA**

**o dodaní vyvolávacieho systému a súvisiacich služieb**

uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**(ďalej len „Dohoda“)**

**Článok 1**

**Zmluvné strany**

Objednávateľ: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Zastúpená: Ing. Matúš Jurových, PhD., predseda predstavenstva

Ing. Viktor Očkay, MPH podpredseda predstavenstva

IČO: 35 937 874

IČ DPH: SK 2022027040

Zapísaná: v Obchodnom registri Mestského súdu Bratislava III,

oddiel Sa, vložka číslo: 3602/B

IBAN: SK47 8180 0000 0070 0018 2424

SWIFT/BIC kód: SPSRSKBA

(ďalej len „objednávateľ“)

##### a

Poskytovateľ:

Sídlo:

Zastúpený :

IČO:

IČ DPH:

Zapísaný:

IBAN:

SWIFT/BIC kód:

(ďalej len „poskytovateľ“)

(objednávateľ a poskytovateľ spolu ďalej ako „zmluvné strany“)

**Zmluvné strany uzatvárajú túto Dohodu v súlade s výsledkom verejného obstarávania na predmet zákazky „Inovácia a výmena vyvolávacieho systému a centralizovanej správy obsahu vrátane HW a SW komponentov**“ uskutočneného podľa zákona o verejnom obstarávaní (ďalej iba ako „verejné obstarávanie“).

**Článok 2**

**Úvodné ustanovenia**

1. Táto Dohoda sa uzatvára na účel inovácie a výmeny komponentov pre rezervačný, vyvolávací systém a centralizovanej správy obsahu objednávateľa pre účely klientskych pracovísk objednávateľa a zabezpečenia jeho spoľahlivej a bezporuchovej prevádzky s ohľadom na existujúce prostredie objednávateľa.
2. Poskytovateľ vyhlasuje, že sa oboznámil a preskúmal všetky podmienky a okolnosti súvisiace s plnením predmetu tejto Dohody a sú mu známe všetky technické a kvalitatívne podmienky plnenia predmetu tejto Dohody, predmet tejto Dohody je mu jasný a je schopný ho v súlade s touto Dohodou včas a riadne plniť.
3. Poskytovateľ vyhlasuje, že je oprávnený poskytovať objednávateľovi plnenia podľa tejto Dohody.
4. Ak poskytovateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Dohody v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
5. Ak sa na poskytovateľa taká zákonná povinnosť vzťahuje, poskytovateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „zákon o registri partnerov verejného sektora“) povinný byť zapísaný v registri partnerov verejného sektora aspoň po dobu trvania Dohody.
6. Poskytovateľ sa zaväzuje pri plnení tejto Dohody používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.
7. Poskytovateľ vyhlasuje a záväzne poskytuje objednávateľovi uistenie, že je schopný plnenie podľa tejto Dohody dodať v termínoch stanovených touto Dohodou/na základe tejto Dohody. Na základe tohto vyhlásenia poskytovateľa zmluvné strany spoločne potvrdzujú, že pre účely uplatnenia § 374 Obchodného zákonníka sa za okolnosť vylučujúcu zodpovednosť nepovažuje taká prekážka, ktorá má svoj pôvod v situácii na trhu s elektronikou alebo komponentmi nevyhnutnými na jej výrobu.
8. **Vyvolávací systém a centralizovaná správa obsahu objednávateľa** (ďalej aj ako „vyvolávací systém objednávateľa“) je riešenie, slúžiace najmä na vytváranie poradia klientov objednávateľa podľa zvolenej agendy a následného vyvolávania klientov objednávateľa v pobočkách objednávateľa, ako aj marketingovú komunikáciu objednávateľa. Vyvolávací systém sa skladá z nasledovných častí:
9. jedného centrálneho systému, a
10. 1 až 43 pobočkových vyvolávacích systémov a centralizovanej správy obsahu a riadenia obsahu.
11. **Centrálny systém** je súbor softvérových (SW) komponentov vyvolávacieho systému objednávateľa, implementovaných poskytovateľom u objednávateľa tak, aby umožňoval funkčnosť vyvolávacieho systému a centralizovanej správy obsahu objednávateľa v súlade s touto Dohodou a Prílohou č. 1 tejto Dohody. Centrálny systém bude implementovaný na hardvérových (HW) komponentoch objednávateľa na základe príslušnej objednávky objednávateľa.
12. **Pobočkový vyvolávací systém** je dielo, zložené z hardvérových (HW) komponentov a softvérových (SW) komponentov vykonané v rozsahu, uvedenom v príslušnej objednávke objednávateľa, vrátane pomocného a inštalačného materiálu a montáže, spĺňajúce požiadavky, uvedené v tejto Dohode a Prílohe č. 1 tejto Dohody.
13. **Preexistentný proprietárny softvér** je SW komponent vytvorený pred začatím plnenia Dohody, ktorého spôsob a rozsah užívania je obmedzený licenciou, udeľovanou nositeľom majetkových práv k takému softvéru alebo ním určenou osobou.
14. **Centralizovaná správa obsahu** je dielo zložené z hardvérových a softvérových komponentov spĺňajúce požiadavky v tejto Dohode a prílohe č. 1 tejto Dohody. Musíumožňovať prezentáciu marketingového obsahu objednávateľa (propagáciu aktuálnych produktov pre klientov, informovanie klientov o novinkách objednávateľa).

**Článok 3**

**Predmet Dohody**

1. Predmetom tejto Dohody je záväzok poskytovateľa poskytnúť objednávateľovi plnenia podľa bodu 2. tohto článku (ďalej súhrnne ako „plnenie“) a záväzok objednávateľa zaplatiť poskytovateľovi za riadne poskytnuté plnenia cenu vo výške a za podmienok dohodnutých v tejto Dohode.
2. Poskytovateľ sa v súlade s Dohodou zaväzuje poskytovať objednávateľovi nasledujúce plnenia:
3. diela podľa písmena A Prílohy č. 1 tejto Dohody „Špecifikácia a podmienky plnenia“ (ďalej ako „Príloha č. 1“),
4. autorské dielo podľa písmena B Prílohy č. 1,
5. služby podľa písmena C Prílohy č. 1.
6. Objednávateľ sa zaväzuje v súlade s touto Dohodou objednané, riadne a včas dodané plnenie prevziať a za prevzaté plnenie zaplatiť poskytovateľovi cenu určenú podľa článku 5 tejto Dohody.
7. Poskytovateľ bude poskytovať plnenie vo svojom mene a na svoje náklady, a v prípade, ak bude predmet tejto Dohody plniť prostredníctvom tretej osoby, zodpovedá objednávateľovi, akoby plnil sám.

**Článok 4**

**Všeobecné podmienky plnenia**

1. Poskytovateľ bude poskytovať plnenia prostredníctvom vzdialeného prístupu alebo osobnou prítomnosťou pracovníkov poskytovateľa na pracovisku (pobočke) objednávateľa, ak to bude potrebné. Pracovníkom poskytovateľa sa na účely tejto Dohody rozumie každá fyzická osoba v zmluvnom vzťahu s poskytovateľom alebo jeho subdodávateľom, ktorá sa podieľa na plnení predmetu tejto Dohody. Pracoviská objednávateľa v ktorých má byť poskytované plnenie, sú umiestnené výlučne v Slovenskej republike a uvedené v Prílohe č. 2 tejto Dohody „Miesta plnenia“ (ďalej ako „Príloha č. 2“). Zmluvné strany sa s ohľadom na charakter činnosti objednávateľa dohodli, že v prípade ak príde premiestneniu pracoviska objednávateľa, k zrušeniu pracoviska objednávateľa, alebo zriadeniu nového pracoviska objednávateľa, objednávateľ takúto zmenu s uvedením adresy pracoviska písomne prostredníctvom svojej oprávnenej osoby oznámi poskytovateľovi; zmena podľa tejto vety nebude mať dopad na cenu plnenia podľa tejto Dohody. Zmluvné strany sa dohodli, že miestom plnenia predmetu Dohody sú tie pracoviská objednávateľa, ktoré sú určené v príslušnej objednávke v súlade s Prílohou č. 2 alebo oznámením podľa predchádzajúcej vety.
2. Plnenie sa poskytovateľ zaväzuje poskytovať v súlade s touto Dohodou a všetkými jej prílohami, v súlade s príslušnou legislatívou platnou v Slovenskej republike, s odbornou starostlivosťou na úrovni dostupných technologických štandardov a v súlade s vlastnosťami softvérového vybavenia objednávateľa.
3. Plnenie podľa tejto Dohody bude poskytovateľ objednávateľovi poskytovať na základe objednávok objednávateľa.
4. Plnenie podľa čl. 3 bod 2 písm. a) tejto Dohody sa poskytovateľ zaväzuje objednávateľovi dodať v lehote 30 dní odo dňa doručenia príslušnej objednávky poskytovateľovi.
5. Plnenie podľa čl. 3 bod 2 písm. b) a c) tejto Dohody sa poskytovateľ zaväzuje objednávateľovi dodať v termíne/lehote určenej v súlade s Prílohou č. 1 v príslušnej objednávke.
6. Pre vylúčenie všetkých pochybností zmluvné strany zhodne uvádzajú, že na vykonanie jednotlivých objednaných častí vyvolávacieho systému objednávateľa sa uplatnia ustanovenia § 536 a nasl. Obchodného zákonníka.
7. Objednávateľ a poskytovateľ sú povinní do 5 pracovných dní odo dňa účinnosti Dohody navzájom si oznámiť mená, priezviská, a kontaktné údaje svojich oprávnených osôb v telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby; táto zmena je voči druhej zmluvnej strane účinná okamihom doručenia písomného oznámenia o tejto zmene.
8. Oprávnené osoby objednávateľa sú oprávnené predkladať objednávky na plnenie podľa tejto Dohody, podpisovať a preberať písomnosti vo veciach týkajúcich sa plnenia Dohody ako aj podpisovať pracovné výkazy a preberacie protokoly a na všetky ďalšie úkony výslovne uvedené v tejto Dohode.
9. Plnenie bude dodávané na základe objednávok odoslaných oprávnenou osobou objednávateľa e-mailom oprávnenej osobe poskytovateľa, prípadne predkladané oprávnenou osobou objednávateľa prostredníctvom elektronického nástroja poskytovateľa, ak to bude možné.
10. Písomná objednávka objednávateľa musí obsahovať nasledovné náležitosti:
11. číslo objednávky,
12. špecifikáciu objednaného plnenia,
13. miesto plnenia,
14. termín dodania,
15. cenu objednaného plnenia uvedením jednotkovej a celkovej ceny objednaného plnenia bez DPH a s DPH, sadzby DPH v súlade s touto Dohodou, najmä Prílohou č. 3 tejto Dohody „Cenník“ (ďalej len „Príloha č. 3“),
16. dátum vystavenia objednávky.
17. Objednávateľ je oprávnený nie však povinný doručiť počas platnosti a účinnosti tejto Dohody poskytovateľovi akúkoľvek objednávku na rámcovo zazmluvnené plnenie podľa tejto Dohody. Objednávateľ je oprávnený predkladať poskytovateľovi objednávky v periodicite a na objem plnení podľa tejto Dohody v závislosti od svojich potrieb.
18. V prípade, ak objednávateľ usúdi, že je to relevantné, poskytovateľ sa zaväzuje do 5 pracovných dní odo dňa doručenia písomnej požiadavky objednávateľa odovzdať objednávateľovi komentované zdrojové kódy akéhokoľvek plnenia poskytnutého objednávateľovi v rámci plnenia predmetu tejto Dohody a to na médiu podľa požiadavky objednávateľa.
19. Prevzatie riadne a včas poskytnutého plnenia zmluvné strany potvrdia podpismi svojich oprávnených osôb na preberacom protokole; preberací protokol sa nevyhotovuje k službám Zabezpečenie podpory predmetu dohody a Starostlivosť o SW komponenty, uvedeným v časti C Prílohy č. 1. Povinnou súčasťou preberacieho protokolu plnenia, ktorého prácnosť sa v súlade s Prílohou č. 1 uvádza v hodinách je aj pracovný výkaz s uvedením spotrebovaných hodín. Objednávateľ nie je povinný prevziať plnenie, ktoré má vady.
20. Nebezpečenstvo škody na plnení podľa čl. 3 ods. 2 písm. a) a b) tejto Dohody (diele) znáša až o do jeho protokolárneho prevzatia objednávateľom poskytovateľ.
21. Poskytovanie plnení podľa tejto Dohody sa ďalej spravuje podmienkami a špecifikáciami uvedenými v Prílohe č. 1.

**Článok 5**

**Cena a platobné podmienky**

1. Ceny plnenia podľa tejto Dohody sú stanovené v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa tento zákon vykonáva ako maximálne. K cenám bude účtovaná DPH v súlade s právnymi predpismi platnými v čase poskytnutia zdaniteľného plnenia. Na zmenu sadzby výšky DPH sa nevyžaduje úprava formou dodatku k Dohode. Pre vylúčenie všetkých pochybností platí, že v cene podľa tohto článku sú zahrnuté všetky a akékoľvek náklady poskytovateľa, ktoré mu vzniknú pri plnení predmetu tejto Dohody, vrátane nákladov na pracovníkov a ich dopravu do miesta plnenia, ako aj kúpna cena vecí, ktoré poskytovateľ ako zhotoviteľ diel podľa tejto Dohody obstaral na vykonanie takých diel, vrátane nákladov spojených s dopravou takých vecí do miesta plnenia.
2. Celková cena plnenia podľa tejto Dohody nesmie presiahnuť finančný limit plnenia, ktorý je *(pozn.: bude doplnené podľa ponuky úspešného uchádzača)* ................ eur bez DPH, .....% DPH t.j................... eur, .................. eur s DPH (slovom: ..........................) *(pozn.: bude doplnené podľa ponuky úspešného uchádzača. Úspešný uchádzač, ktorý nie je platiteľom DPH uvádza len cenu celkom a informáciu, že nie je platiteľom DPH.).* Kalkulácia celkovej ceny plnenia tvorí Prílohu č. 3 tejto Dohody. Ak poskytovateľ nie je v momente uzavretia tejto Dohody platiteľom DPH, cena celkom, uvedená v tomto bode je cena konečná, a to aj pre prípad, že sa po uzavretí tejto Dohody poskytovateľ stane platiteľom DPH; toto ustanovenie platí rovnako pre ceny uvedené v Prílohe č. 3.
3. Poskytovateľ je povinný vystavovať faktúry za služby, ktorých cena je určená podľa Prílohy č. 1 a Prílohy č. 3 vo forme mesačne uhrádzanej paušálnej sumy (ďalej aj „služby na paušál“) mesačne za príslušný kalendárny mesiac najneskôr do piateho pracovného dňa nasledujúceho kalendárneho mesiaca a bezodkladne ju doručiť objednávateľovi. Suma mesačného paušálu za jeden mesiac za služby na paušál sa určí podľa Prílohy č. 3 v súlade s príslušnými objednávkami, čiže tak, že bude tvorená sumou mesačného paušálu za jeden mesiac za položku „Zabezpečenie podpory predmetu dohody + Starostlivosť o SW komponenty po spustení“ podľa Prílohy č. 3 a súčinom počtu pripojených pobočiek, pre ktoré bola objednaná služba zabezpečenie podpory predmetu dohody a Starostlivosť o SW komponenty a sumy mesačného paušálu za jeden mesiac za položku „Zabezpečenie podpory predmetu dohody + Starostlivosť o SW komponenty za každú pripojenú pobočku“ podľa Prílohy č. 3. Ak poskytovateľ začne s poskytovaním služieb na paušál neskôr ako v prvý deň kalendárneho mesiaca, alebo skončí skôr ako v posledný deň kalendárneho mesiaca, v takom prípade poskytovateľ fakturuje objednávateľovi alikvotnú časť mesačného paušálu určeného podľa Prílohy č. 3.
4. Poskytovateľ je povinný fakturovať objednávateľovi cenu za objednané a prevzaté plnenie v súlade s touto Dohodou a príslušným preberacím protokolom, ak sa vyhotovuje.
5. Poskytovateľ je povinný vystaviť faktúru za objednávateľom prevzaté plnenia do 15 dní od prevzatia plnenia objednávateľom, najneskôr však do piateho pracovného dňa mesiaca nasledujúceho po dni dodania a prevzatia objednaných plnení objednávateľom a bezodkladne ju doručiť objednávateľovi. Povinnou prílohou faktúry je preberací protokol podpísaný oprávnenými osobami oboch zmluvných strán, ak sa vyhotovuje. Ustanovenie tohto bodu sa neuplatní pre služby na paušál, ktorých fakturácia je upravená v bode 3. tohto článku.
6. Ak sa poskytovateľ, ktorý v momente uzavretia tejto Dohody nie je platiteľom DPH, stane po uzavretí tejto Dohody platiteľom DPH, finančný limit plnenia uvedený ako cena celkom v bode 2., ako aj ceny jednotlivých plnení uvedené v Prílohe č. 3 sa budú považovať za ceny s DPH odo dňa vzniku povinnosti poskytovateľa odvádzať DPH.
7. Pre vylúčenie všetkých pochybností poskytovateľ berie na vedomie, že objednávateľ nie je na základe tejto Dohody povinný zadať akúkoľvek objednávku, ako ani vyčerpať finančný limit, uvedený v bode 2. tohto článku. Plnenia podľa tejto Dohody je objednávateľ oprávnený objednávať v závislosti od svojich prevádzkových podmienok, potrieb a strategických rozhodnutí.
8. V prípade, ak sa po uzatvorení tejto Dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné tovary, aké budú dodané podľa tejto Dohody a poskytovateľ už preukázateľne v minulosti za takúto nižšiu cenu takéto tovary poskytol, resp. ešte stále poskytuje, pričom rozdiel medzi nižšou cenou a cenou podľa tejto Dohody je viac ako 5 % v neprospech ceny podľa tejto Dohody, zaväzuje sa poskytovateľ poskytnúť objednávateľovi pre takéto tovary, ktorých dodanie je súčasťou objednávky vystavenej po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Dohody a nižšou cenou.
9. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu fakturovaných plnení. Za správne vyhotovenie faktúry zodpovedá v plnom rozsahu poskytovateľ.
10. Ak je poskytovateľ identifikovaný pre DPH v inom členskom štáte EÚ alebo je zahraničnou osobou z tretieho štátu, poskytovateľ nebude objednávateľovi fakturovať DPH; na tento účel objednávateľ poskytovateľovi v čl. 1 oznamuje svoje IČ DPH.
11. Úhrada oprávnene fakturovaných súm bude realizovaná formou bezhotovostného platobného styku. Splatnosť faktúr je 30 dní odo dňa ich preukázateľného doručenia objednávateľovi. Objednávateľ dáva poskytovateľovi súhlas so zasielaním faktúr v elektronickom formáte .pdf ako príloha na e-mailovú adresu objednávateľa fakturyPC@vszp.sk. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa. Pokiaľ posledný deň lehoty splatnosti pripadne podľa slovenského kalendára na deň pracovného pokoja alebo sviatok, ako deň splatnosti peňažného záväzku sa bude považovať za rovnako dohodnutých cenových a platobných podmienok prvý nasledujúci pracovný deň.
12. Faktúru vystavenú v rozpore s touto Dohodou alebo nespĺňajúcu podmienky tejto Dohody je objednávateľ oprávnený vrátiť poskytovateľovi na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry objednávateľovi.
13. Objednávateľ neposkytuje poskytovateľovi preddavky na cenu plnení podľa tejto Dohody.
14. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň v zmysle § 69b zákona č. 222/2004 Z. z. o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom, pohľadávky vzniknuté objednávateľovi z uplatnených pokút podľa tejto Dohody a pohľadávky vzniknuté z dôvodu dlžného poistného na zdravotné poistenie, ktoré je povinný zaplatiť poskytovateľ objednávateľovi ako zdravotnej poisťovni.
15. Ak je poskytovateľ registrovaný na DPH v Slovenskej republike, cena za poskytnuté plnenie bude uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty, objednávateľ je oprávnený postupovať v zmysle ustanovenia § 69c ods. 1 zákona č. 222/2004 Z. z. o dani z pridanej hodnoty, t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona č. 563/2009 Z. z. o správe daní, pričom objednávateľ nie je v omeškaní, ak z tohto dôvodu neplní, čo mu ukladá Dohoda. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

**Článok 6**

**Vady a záruky**

1. Poskytovateľ zodpovedá za vady, ktoré má plnenie v čase jeho protokolárneho prevzatia objednávateľom, aj keď sa stanú zjavnými až po tomto čase, a za vady, ktoré vzniknú po tomto čase, ak sú spôsobené porušením povinnosti poskytovateľa ako aj za vady plnenia, ktoré sa vyskytnú v záručnej dobe.
2. Plnenie má vady, ak bolo dodané s iným výsledkom a/alebo inými vlastnosťami a/alebo inými parametrami, než ako je špecifikované v tejto Dohode vrátane jej príloh a príslušnej objednávke.
3. Záručná doba na každé plnenie, ktoré vzniklo alebo bolo poskytnuté pri plnení predmetu tejto Dohody je 24 mesiacov od protokolárneho prevzatia plnenia objednávateľom; toto ustanovenie sa nevzťahuje na službu školenie.
4. Na základe písomnej reklamácie objednávateľa je poskytovateľ povinný na svoje náklady a bez zbytočného odkladu v lehote dohodnutej s objednávateľom, a ak nedôjde k dohode, tak do 2 pracovných dní od oznámenia vady plnenia poskytovateľovi, odstrániť reklamované vady plnenia, a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád poskytovateľ.

**Článok 7**

**Autorské práva**

**Autorské dielo vytvorené pre objednávateľa v rámci plnenia predmetu Dohody**

* 1. Autorským dielom pre potreby tejto Dohody je dielo spĺňajúcemu definíciu diela podľa Autorského zákona vrátane počítačového programu a vrátane databázy podľa § 131 Autorského zákona (ďalej ako „autorské dielo“).
  2. Zmluvné strany sa dohodli, že ak výsledkom plnenia predmetu Dohody zo strany poskytovateľa bude autorské dielo platí, že odovzdaním autorského diela objednávateľovi, a to či už protokolárnym alebo faktickým, udeľuje poskytovateľ objednávateľovi súhlas podľa ustanovenia § 65 a nasl. Autorského zákona na akékoľvek použitie takého autorského diela ako celku i jeho jednotlivých častí v neobmedzenom rozsahu, čo pre zamedzenie pochybností zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel ako aj dekompiláciu ako aj na všetky ďalšie spôsoby použitia autorského diela uvedené v ustanovení § 19 Autorského zákon (ďalej ako „licencia“), a to ako objednávateľom osobne, tak aj osobami ním poverenými s tým, že licencia zahŕňa aj výslovný súhlas na udelenie sublicencie na používanie autorského diela pre akékoľvek tretie osoby, či na postúpenie licencie na tretie osoby verejnej správy. Licencia je nevýhradná, udelená v neobmedzenom vecnom, časovom a miestnom rozsahu, na celú dobu trvania autorskoprávnej ochrany autorského diela v zmysle príslušných ustanovení Autorského zákona. Licencia sa poskytuje bezodplatne. Licenciu nie je možné vypovedať.
  3. Pri protokolárnom či faktickom odovzdaní plnenia, ktorého súčasťou je databáza podľa § 135 Autorského zákona, poskytovateľ ako zhotoviteľ databázy bezodplatne prevádza na objednávateľa všetky svoje výhradné práva zhotoviteľa databázy podľa § 135 ods. 1 Autorského zákona a objednávateľ takto práva zhotoviteľa databázy prijíma.
  4. Ak pri poskytovaní plnenia podľa tejto Dohody príde spoločnou činnosťou pracovníkov poskytovateľa a zamestnancov alebo osôb v obdobnom pracovnoprávnom vzťahu k objednávateľovi k vytvoreniu spoločného diela podľa § 92 Autorského zákona, zmluvné strany sa dohodli, že v takom prípade vykonáva majetkové práva autora objednávateľ.

**Preexistentný proprietárny softvér**

* 1. Licencie ku všetkým SW komponentom vyvolávacieho systému objednávateľa sa poskytovateľ zaväzuje objednávateľovi dodať ako perpetuálne, teda trvalé, na spôsob použitia zodpovedajúci účelu, na ktorý bol vyvolávací systém objednávateľa dodaný. Licencie sa udeľujú ako nevýhradné, územne obmedzené na územie Slovenskej republiky a Európskej únie, a to s platnosťou pre update, resp. upgrade príslušného SW komponentu, na základe tejto Dohody oprávnene inštalovaný u objednávateľa. Licencie sa dodávajú odplatne ako súčasť diela dodaného objednávateľovi na základe objednávky objednávateľa, čo znamená, že cena licencií je v zmysle § 541 Obchodného zákonníka zahrnutá v cene diela, a to aj v prípade, ak je nositeľom majetkových práv k dodaným SW komponentom poskytovateľ. Licencie sa dodávajú v množstve a/alebo vecnom rozsahu uvedenom v príslušnom zozname licencií podľa bodu 8. tohto článku.

**Spoločné ustanovenia**

* 1. V prípade, ak si akákoľvek tretia osoba, vrátane pracovníkov poskytovateľa a/alebo subdodávateľov, uplatní u objednávateľa akýkoľvek nárok proti objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým poskytovateľom podľa tejto Dohody, poskytovateľ sa zaväzuje:
  2. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených poskytovateľom, subdodávateľom alebo tretími osobami pre objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené poskytovateľom, subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené poskytovateľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti; a
  3. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a
  4. nahradiť objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
  5. Objednávateľ sa však zaväzuje, že o každom nároku vznesenom takou treťou osobou v zmysle predchádzajúcich ustanovení bude bez zbytočného odkladu informovať poskytovateľa, bude v súvislosti s takým nárokom postupovať podľa primeraných pokynov poskytovateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo. Objednávateľ je oprávnený poskytovateľovi vystaviť a po potrebnú dobu udržiavať v platnosti prevoditeľnú plnú moc potrebnú na to, aby sa poskytovateľ mohol za objednávateľa účinne takému nároku brániť a s takou treťou osobou o urovnaní sporu rokovať, a aj inak postupovať tak, ako je to potrebné v záujme ochrany práv oboch strán.
  6. Poskytovateľ sa spoločne s každou objednávateľovi odovzdanou súčasťou vyvolávacieho systému objednávateľa (jednotlivým dielom) zaväzuje dodať objednávateľovi zoznam všetkých dodávaných licencií – v súlade s licenčnými pravidlami vlastníka (nositeľa majetkových práv), a to aj v rozsahu doplnkov, pluginov a pod. Pokiaľ licencie budú pokryté centrálne pre určené množstvo koncových zariadení (napr. v rámci riadiaceho servera), nie je potrebné uvádzať ich jednotlivo pri zobrazovacích jednotkách; túto skutočnosť sa poskytovateľ zaväzuje uviesť v zozname licencií (ďalej ako „zoznam licencií“). Zoznam licencií je povinnou prílohou odovzdávacieho protokolu ku každému vykonanému dielu podľa tejto Dohody, t.j. plneniu podľa čl. 3 bod 2 písm. a) a písm. b) tejto Dohody; v prípade ak pravdivý a úplný zoznam licencií nebude súčasťou preberacieho protokolu, objednávateľ nie povinný odovzdávané dielo prevziať.
  7. Zmluvné strany sa dohodli, že ustanovenia tohto článku zostávajú v platnosti a účinnosti aj po tom, ako táto Dohoda zanikne.

**Článok 8**

**Dôverné informácie**

1. Poskytovateľ sa zaväzuje chrániť všetky informácie objednávateľa, s ktorými príde pri plnení predmetu tejto Dohody čo i len náhodne do kontaktu vrátane osobných údajov dotknutých osôb objednávateľa (ďalej ako „dôverné informácie“), a to najmä chrániť ich integritu, celistvosť a dôvernosť, dôverné informácie utajovať a chrániť pred vyzradením, zneužitím, poškodením, zničením, stratou alebo odcudzením, a za tým účelom prijať primerané technické, organizačné a iné potrebné opatrenia
2. Poskytovateľ je povinný zaviazať mlčanlivosťou o dôverných informáciách objednávateľa všetky fyzické osoby, prostredníctvom ktorých bude plniť predmet tejto Dohody, pričom povinnosť mlčanlivosti trvá aj po skončení každého zmluvného vzťahu, na základe ktorého sa príslušné fyzické osoby podieľali na plnení predmetu tejto Dohody.
3. Zmluvné strany sa dohodli, že s dôvernými informáciami budú zaobchádzať ako s obchodným tajomstvom v zmysle Obchodného zákonníka.
4. Zmluvná strana je oprávnená poskytnúť dôverné informácie druhej zmluvnej strany tretím osobám len s predchádzajúcim písomným súhlasom dotknutej zmluvnej strany, a to aj vo vzťahu k tretím osobám, ktoré majú byť účastné pri plnení predmetu tejto Dohody.
5. Zmluvné strany sú oprávnené poskytnúť dôverné informácie tretím osobám, ak im takéto poskytnutie dôverných informácií ukladá právny predpis. V takom prípade zmluvná strana, od ktorej dôverné informácie požaduje tretia osoba oprávnená ich vyžadovať v zmysle právnych predpisov, informuje bezodkladne dotknutú zmluvnú stranu o požadovanom rozsahu a aj o poskytnutom rozsahu dôverných informácií.
6. Neoprávnenú manipuláciu s dôvernými informáciami v rozpore s ustanoveniami tohto článku je zmluvná strana povinná bezodkladne oznámiť dotknutej zmluvnej strane. V takom prípade sa zmluvné strany zaväzujú vyvinúť maximálne úsilie na odstránenie následkov takejto neoprávnenej manipulácie a vykonať všetky nevyhnutné opatrenia na ochranu dôverných informácií dotknutej zmluvnej strany.
7. Porušenie povinností poskytovateľom na ochranu dôverných informácií podľa tohto článku zakladá objednávateľovi právo uplatniť si u poskytovateľa náhradu škody.
8. Osobné údaje kontaktných osôb a oprávnených osôb budú spracúvané za účelom plnenia tejto Dohody, pričom obe zmluvné strany vyhlasujú, že sú oprávnené tieto osobné údaje poskytnúť druhej zmluvnej strane. Okrem osobných údajov podľa prvej vety tohto bodu pri plnení tejto Dohody nebudú spracúvané osobné údaje. Ak pri plnení predmetu Dohody dôjde k náhodnému kontaktu s osobnými údajmi, je poskytovateľ a jeho subdodávatelia povinný dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
9. V prípade porušenia ktorejkoľvek povinnosti poskytovateľa podľa tohto článku je objednávateľ oprávnený uplatniť si u poskytovateľa zmluvnú pokutu vo výške 0,5 % z finančného limitu uvedeného v čl. 5 bod 2. tejto Dohody s DPH, a to za každé také jednotlivé porušenie.
10. Zaplatením zmluvnej pokuty podľa bodu 9. tohto článku nie je dotknutý nárok objednávateľa na náhradu škody v celom rozsahu, ktorá mu preukázateľne vznikla v dôsledku porušenia alebo nesplnenia povinností poskytovateľa uvedených v tomto článku.
11. Zmluvné strany sa dohodli, že ustanovenia tohto článku zostávajú v platnosti a účinnosti aj po tom, ako táto Dohoda zanikne.

**Článok 9**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto Dohody, ktoré by spôsobilo, že by zmluvné strany alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Každá zmluvná strana sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto Dohody v rozpore s Etickým kódexom Všeobecnej zdravotnej poisťovne, a.s.
3. Každá zmluvná strana sa zaväzuje bezodkladne informovať druhú zmluvnú stranu, pokiaľ si bude vedomá alebo bude mať konkrétne podozrenie na korupciu pri dojednávaní, uzatváraní alebo pri plnení tejto Dohody.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto Dohody je poskytnutý zmluvnej strane alebo zástupcovi zmluvnej strany v rozpore s týmto článkom Dohody, môže zmluvná strana od tejto Dohody odstúpiť.
5. Zmluvné strany sa zaväzujú dodržiavať apolitickosť vo vzájomnom postupe pri uzatváraní zmluvy a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto zmluvy odstúpiť.

**Článok 10**

**Osobitné povinnosti a subdodávatelia**

1. Poskytovateľ je oprávnený plniť predmet tejto Dohody aj prostredníctvom subdodávateľov, ktorí však musia spĺňať podmienky pre plnenie predmetu Dohody, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní a zároveň musia byť zapísaní do registra partnerov verejného sektora, ak sa na nich taká povinnosť vzťahuje. V prípade plnenia predmetu Dohody prostredníctvom subdodávateľov zodpovedá poskytovateľ objednávateľovi tak, ako keby plnil predmet Dohody sám. Objednávateľ je oprávnený od tejto Dohody odstúpiť, ak zistí, že poskytovateľ zabezpečuje plnenie predmetu tejto Dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, prípadne ak nie je zapísaný v registri partnerov verejného sektora na základe § 4 zákona o registri partnerov verejného sektora, ako aj § 182 ods. 1 písm. d) zák. č. 343/2015 Z. z., čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v Prílohe č. 4 tejto Dohody.
2. V prípade, že niektorý zo subdodávateľov nie je v okamihu podpísania tejto Dohody známy a vstúpi do procesu v priebehu plnenia predmetu tejto Dohody, resp. sa zmení niektorý zo subdodávateľov počas plnenia tejto Dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená účastníkmi dohody formou písomného dodatku k tejto Dohode. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto Dohody. Ak poskytovateľ tento záväzok nedodrží, považuje sa to za závažné porušenie Dohody a objednávateľ je oprávnený uplatniť si u poskytovateľa zmluvnú pokutu vo výške 20% z celkovej ceny objednávky, ktorá bola plnená aj prostredníctvom predmetného subdodávateľa. Objednávateľ je oprávnený zmluvnú pokutu započítať voči splatnej pohľadávke poskytovateľa. Objednávateľ je oprávnený dohodnutú zmluvnú pokutu podľa tohto bodu vyúčtovať poskytovateľovi aj po ukončení tejto Dohody, ak dodatočne zistí, že poskytovateľ porušil záväzok podľa tohto bodu.
3. Poskytovateľ nie je oprávnený postúpiť akékoľvek práva a pohľadávky vyplývajúce z tejto Dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**Článok 11**

**Sankcie**

1. Pre prípad omeškania objednávateľa so zaplatením ceny za prevzaté plnenie sa zmluvné strany dohodli na úrokoch z omeškania podľa príslušných ustanovení Obchodného zákonníka.
2. V prípade, ak sa poskytovateľ dostane do omeškania s dodaním objednaných plnení v lehote určenej v tejto Dohode alebo na základe tejto Dohody vrátane jej príloh, je objednávateľ oprávnený uplatniť si u poskytovateľa zmluvnú pokutu vo výške 0,1 % z ceny omeškaných plnení vrátane DPH za každý aj začatý deň omeškania.
3. V prípade, ak sa vyhlásenie poskytovateľa uvedené v čl. 2 bod 3. alebo čl. 2 bod 7 tejto Dohody ukáže ako nepravdivé alebo sa takým počas účinnosti tejto Dohody preukázateľne nepravdivým stane, objednávateľ je oprávnený uplatniť si u poskytovateľa sankciu vo výške 0,5 % z finančného limitu uvedeného v čl. 5 bod 2. tejto Dohody s DPH.
4. Ak poskytovateľ poruší inú svoju povinnosť uvedenú v tejto Dohode alebo jej prílohách, než je povinnosť uvedená v bode 2. tohto článku vznikne objednávateľovi právo uplatniť si u poskytovateľa zmluvnú pokutu v sume 100 eur
5. za každú aj začatú hodinu omeškania so splnením takej povinnosti v prípade, ak je pre splnenie danej povinnosti termín určený s presnosťou na hodiny alebo lehota určená v hodinách,
6. za každý aj začatý deň omeškania so splnením takej povinnosti v prípade, ak je pre splnenie danej povinnosti termín určený s presnosťou na dni alebo lehota určená v dňoch,
7. za každé jednotlivé také porušenie, ak pre splnenie danej povinnosti nie je určený termín alebo lehota,

ak súčasne platí, že táto Dohoda alebo jej prílohy pre také porušenie neurčuje inú zmluvnú pokutu.

1. Ak objednávateľ nevyužije právo na odstúpenie od Dohody podľa § 15 ods. 1 zákona o registri partnerov verejného sektora, je oprávnený uplatniť si u poskytovateľa sankciu vo výške 1000 eur.
2. Zaplatením zmluvnej pokuty alebo úroku z omeškania nie je dotknutý nárok poškodenej zmluvnej strany na náhradu škody v celom rozsahu, ktorá jej preukázateľne vznikla v dôsledku nesplnenia povinností druhej zmluvnej strany.
3. Objednávateľ má právo na náhradu škody preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z v znení neskorších predpisov. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. v znení neskorších predpisov a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.

**Článok 12**

**Zmena a ukončenie Dohody**

1. Dohoda zaniká:
   * 1. uplynutím dohodnutej doby trvania Dohody;
     2. vyčerpaním finančného limitu podľa čl. 5 bod 2. Dohody;
     3. písomnou dohodou zmluvných strán;
     4. písomnou výpoveďou ktorejkoľvek zmluvnej strany aj bez uvedenia dôvodu s 6 mesačnou výpovednou lehotou, ktorá začína plynúť od prvého dňa nasledujúceho kalendárneho mesiaca po mesiaci, v ktorom bola doručená písomná výpoveď druhej zmluvnej strane. Počas plynutia výpovednej lehoty sa zmluvné strany zaväzujú plniť vzájomné povinnosti vyplývajúce z tejto Dohody;
     5. odstúpením od Dohody ktoroukoľvek zo zmluvných strán.
2. Od tejto Dohody možno odstúpiť v prípadoch uvedených v tejto Dohode a v súlade s ustanovením § 344 a nasl. Obchodného zákonníka. Odstúpenie od tejto Dohody musí byť druhej zmluvnej strane doručené v listinnej forme.
3. Poskytovateľ je oprávnený odstúpiť od tejto Dohody v prípade, ak objednávateľ nezaplatí cenu za riadne a včas dodané a prevzaté plnenie v lehote do 40 dní po uplynutí dohodnutej lehoty splatnosti oprávnene vystavenej faktúry spĺňajúcej požiadavky tejto Dohody.
4. Objednávateľ je oprávnený odstúpiť od tejto Dohody aj v prípade, ak
5. poskytovateľ je v omeškaní s poskytnutím objednaných plnení viac ako 5 pracovných dní,
6. sa vyhlásenie poskytovateľa uvedené v čl. 2 bod 3. alebo čl. 2 bod 7. tejto Dohody ukáže ako nepravdivé alebo sa počas účinnosti tejto Dohody nepravdivým stane,
7. sa poskytovateľ stane dlžníkom poistného na zdravotné poistenie, ktoré je povinný platiť objednávateľovi,
8. poskytovateľovi bol uložený jeden, alebo viacero trestov, uvedených v § 10 zák. č. 91/2016 Z. z. o trestnej zodpovednosti právnických osôb v znení neskorších predpisov,
9. dôjde k výmazu poskytovateľa - partnera verejného sektora na návrh oprávnenej osoby počas trvania Dohody,
10. je poskytovateľ - partner verejného sektora viac ako 30 dní v omeškaní so zápisom novej oprávnenej osoby podľa § 10 ods. 2 tretia veta zákona o registri partnerov verejného sektora,
11. subdodávatelia poskytovateľa, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
12. Objednávateľ je oprávnený od Dohody odstúpiť dňom právoplatného rozhodnutia registrujúceho orgánu o výmaze poskytovateľa alebo niektorého subdodávateľa poskytovateľa podľa § 12 zákona o registri partnerov verejného sektora.
13. Objednávateľ je oprávnený od Dohody odstúpiť dňom právoplatného rozhodnutia registrujúceho orgánu o pokute uloženej poskytovateľovi podľa § 13 ods. 2 zákona o registri partnerov verejného sektora.
14. V prípade, že nie je splnená povinnosť poskytovateľa podľa § 11 ods. 2 zákona o registri partnerov verejného sektora, alebo ak je poskytovateľ v omeškaní s plnením svojej povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto Dohoda.
15. Poskytovateľ vyhlasuje, že spĺňa podmienky v súlade s § 11 ods. 1 písm. c) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od zmluvy odstúpiť, a poskytovateľ je povinný nahradiť objednávateľovi škodu, ktorá mu tým vznikla.
16. Účinky odstúpenia od tejto Dohody nastávajú momentom doručenia písomného odstúpenia druhej zmluvnej strane.
17. Zánikom tejto Dohody nezanikajú zmluvným stranám vzájomné práva a povinnosti týkajúce sa vzájomného plnenia do dňa skončenia Dohody, ako aj nároky z prípadných zmluvných pokút a ostatných sankcií vrátane nároku na náhradu škody vzniknutej porušením tejto Dohody, ako ani práva a povinnosti vyplývajúce z ustanovení tejto Dohody, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto Dohody.
18. Pre vylúčenie všetkých pochybností objednávateľ vyhlasuje, že žiadna ním určená oprávnená osoba či kontaktná osoba nie je oprávnená konať v mene a na účet objednávateľa vo veci zmien Dohody, ukončenia platnosti Dohody, ako ani uzatvárať dodatky k Dohode, ak na tieto úkony nebola osobitne splnomocnená alebo poverená.

**Článok 13**

**Doručovanie**

1. Zmluvné strany určujú na účely komunikácie súvisiacej s plnením predmetu tejto Dohody nasledovné kontaktné osoby (ďalej len „kontaktné osoby“) a ich údaje v rozsahu meno a priezvisko, e-mail, telefónne číslo:
2. za objednávateľa: .................................. (pozn.: bude doplnené pred uzavretím tejto Dohody)
3. za poskytovateľa: ................................... (pozn.: bude doplnené pred uzavretím tejto Dohody)
4. Zmenu kontaktných osôb je možné vykonať písomným oznámením, podpísaným štatutárnym zástupcom príslušnej zmluvnej strany doručeným druhej zmluvnej strane, pričom na zmenu kontaktných osôb sa nevyžaduje uzavretie dodatku k tejto Dohode.
5. Zmluvné strany sa dohodli, že písomnosti podľa tejto Dohody sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Pre vylúčenie všetkých pochybností zmluvné strany zhodne konštatujú, že ak táto Dohoda pre konkrétnu písomnosť požaduje konkrétny spôsob doručovania, zmluvné strany sú povinné doručovať príslušnú písomnosť spôsobom príslušným podľa tejto Dohody.
6. Písomnosti doručované poštou a kuriérskou službou sa doručujú na adresu sídla zmluvných strán uvedenú v čl. 1 tejto Dohody, alebo oznámenú v súlade s týmto článkom alebo na adresu zmluvnej strany evidovanú ako aktuálnu v Obchodnom alebo inom registri vedenom subjektom verejnej správy.
7. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou elektronicky doručovaných faktúr sa písomnosti doručované prostredníctvom e-mailu považujú za doručené nasledujúci pracovný deň po ich odoslaní na e-mailovú adresu kontaktnej alebo oprávnenej osoby druhej zmluvnej strany.
8. Na doručovanie písomností týkajúcich sa vzniku, zmeny alebo zániku Dohody alebo akéhokoľvek porušenia Dohody sa nepoužije e-mail.

**Článok 14**

**Záverečné ustanovenia**

1. Dohoda sa uzatvára na 24 mesiacov odo dňa nadobudnutia účinnosti Dohody alebo do vyčerpania finančného limitu uvedeného v čl. 5 bod 2. Dohody, podľa toho ktorá skutočnosť nastane skôr.
2. Táto Dohoda nadobúda platnosť dňom jej podpísania oboma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
3. Vo veciach nešpecifikovaných v tejto Dohode platia ustanovenia Obchodného zákonníka a súvisiace všeobecne záväzné právne predpisy platné v Slovenskej republike. Rozhodným právom pre túto Dohodu je slovenský právny poriadok.
4. Ak sa na túto Dohodu vzťahuje Dohovor OSN o medzinárodnej kúpe tovaru uverejnený oznámením Federálneho ministerstva zahraničných vecí č. 160/1991 Zb., zmluvné strany sa v súlade s čl. 6 uvedeného Dohovoru dohodli na vylúčení jeho aplikácie na ich zmluvný vzťah založený touto Dohodou.
5. Písomnosti a komunikácia medzi zmluvnými stranami týkajúca sa tejto Dohody bude prebiehať aj v slovenskom jazyku, vrátane vystavovania účtovných dokladov a ich príloh.
6. Ak nebolo dohodnuté inak, jednotlivé ustanovenia Dohody môžu byť menené, doplňované alebo zrušené iba po vzájomnej dohode zmluvných strán, formou písomných číslovaných a datovaných dodatkov, ktoré budú podpísané oboma zmluvnými stranami a budú tvoriť neoddeliteľnú súčasť Dohody, a to s prihliadnutím na príslušné ustanovenia zákona o verejnom obstarávaní, a to najmä § 18 zákona o verejnom obstarávaní.
7. Ak by niektoré z ustanovení tejto Dohody bolo neplatné, alebo by sa takým stalo neskôr, nebude tým dotknutá platnosť ostatných ustanovení tejto Dohody. Zmluvné strany sa zaväzujú vyvinúť maximálne úsilie na konvalidáciu neplatného ustanovenia Dohody, a ak taká konvalidácia nebude možná, zmluvné strany sa zaväzujú nahradiť neplatné ustanovenie takým ustanovením, ktoré sa svojim obsahom a povahou čo najviac približuje účelu, ktorý chceli zmluvné strany dosiahnuť neplatným ustanovením Dohody.
8. Zmluvné strany sa zaväzujú, že všetky spory, vyplývajúce z tejto Dohody, budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe Dohody sa budú riadiť právnym poriadkom Slovenskej republiky. Na riešenie sporov vyplývajúcich z tejto Dohody sú príslušné súdy Slovenskej republiky.
9. Neoddeliteľnou súčasťou Dohody sú tieto prílohy:

Príloha č. 1 „Špecifikácia a podmienky plnenia“

Príloha č. 2 „Miesta plnenia“

Príloha č. 3 „Cenník“

Príloha č. 4 „Zoznam subdodávateľov“

1. Dohoda je vyhotovená v štyroch rovnopisoch, z ktorých každý má platnosť originálu. Každá zmluvná strana obdrží dva rovnopisy tejto Dohody.
2. Zmluvné strany vyhlasujú, že si túto Dohodu pred jej podpísaním prečítali, jej obsahu porozumeli a na znak súhlasu s jej obsahom ju podpísali.

V Bratislave dňa …..................... V............................dňa …...............

Za objednávateľa: Za poskytovateľa:

......................................... .............................................

Ing. Matúš Jurových, PhD.

predseda predstavenstva

Všeobecná zdravotná poisťovňa, a.s.

........................................

Ing. Viktor Očkay, MPH

podpredseda predstavenstva

Všeobecná zdravotná poisťovňa, a.s.

Príloha č. 1

**Špecifikácia a podmienky plnenia**

**A Vyvolávací systém a centralizovaná správa obsahu**

**1 Vstupné parametre:**

Počet pobočiek, na ktorých bude vyžadovaný vyvolávací systém: 43

Predpoklad realizácie v roku 2025: 20

Predpoklad realizácie v roku 2026, 2027: 23

Počet užívateľov pre vyvolávací systém na priehradkách (všetci aj striedajúci, každý s prihlasovacím kontom): 350

Počet užívateľov pre vyvolávací systém vytvárajúcich reporty: 43

Celkový predpokladaný počet kioskov (vstupný terminál): 50 (43 + 7 rezerva pre veľké pobočky)

Celkový predpokladaný počet hlavných displejov zobrazujúci informáciu z vyvolávacieho systému a marketingovú reklamu (LCD min. 54“): 58 (43 + 15 rezerva pre väčšie pobočky, kde budú vyžadované viac ako 1ks)

Celkový predpokladaný počet displejov pre video steny zobrazujúcich výhradne marketingovú reklamu (LCD min. 49“): 25

Predpokladaný počet kioskov zabudovateľné / pripevniteľné na stenu: 0

Celkový predpokladaný počet pracoviskových displejov: 0

Pripojenie a konfigurácia jednej novej pobočky zahŕňa konfiguráciu všetkých SW a HW komponentov vyvolávacieho systému potrebných pre chod pobočky, montáž HW komponentov vrátane LCD obrazoviek, kioskov prípadne video steny.

Plnenie musí spĺňať požiadavky platných noriem EÚ, STN a všeobecne záväzným právnych predpisov.

HW pre centrálny server bude poskytnutý objednávateľom.

**2 Funkčné charakteristiky vyvolávacieho systému objednávateľa**

Požadovaná funkcionalita (pre každý pobočkový vyvolávací systém) centrálne aj lokálne:

* umožňuje vykonávať základné zmeny (pridanie kategórie služby vo vyvolávacom menu, zmena priority, úprava výberového menu na vstupnom kiosku, zmena textov na lístku a podobne). Zmeny podľa tejto odrážky je možné vykonať pomocou centrálneho systému na diaľku.
* umožňuje sledovanie aktuálneho stavu v objednávateľom zvolenej pobočke (čakacie časy, počty klientov a pod.).
* umožňuje segmentovať klientov na základe zvolených kritérií.
* umožňuje zasielanie zvolených štatistických reportov emailom.
* umožňuje zber a zasielanie štatistických údajov do centrálneho systému.
* pridanie ďalších možností pre rezerváciu služieb klientom objednávateľa (ďalej aj ako „VSŽP“) (rezervácie pre špecifických klientov, pre špecifické udalosti - poradenské dni a pod.),
* pridanie nových funkcionalít (zmena/zrušenie termínu/miesta),
* zamedzenie duplicitným rezerváciám,
* zabezpečiť pokrytie základných agend VŠZP rezervačným systémom,
* otvorené možnosti pridania ďalších agend aj po ukončení projektu,
* zabezpečiť pre klienta možnosť rezervácie akýmkoľvek komunikačným kanálom (web, telefón, osobne a pod.) či už klientom samotným, alebo za asistencie, alebo prostredníctvom pracovníka VŠZP,
* dodávka papiera k termotlačiarňam do samoobslužného kiosku,
* úpravy aplikácie na základe osobitných požiadaviek objednávateľa nad rámec špecifikácie predmetu dohody.
* Terminál zamestnanca musí spĺňať minimálne nasledovné požiadavky:
* umožňuje prihlásiť sa a odhlásiť sa do a z terminálu zamestnanca pomocou web prehliadača,
* umožňuje privolať klienta na základe nastaveného profilu a možnosť zmeniť si profil,
* umožňuje znovu privolať klienta,
* umožňuje vrátiť lístok späť do radu,
* umožňuje označiť klienta, ktorý bol privolaný, ale neprišiel k pracovisku,
* zobrazuje číslo lístka, zvolenú agendu a čakací čas klienta po privolaní,
* umožňuje presmerovanie klienta na iné pracovisko alebo do iného radu.
* Možnosť vyvolávať klienta z radu čakajúcich – podľa
  + agendy (oblasti – napr. Poistenci, Zamestnávatelia, Prihlášky, a pod.) objednávateľ si bude vedieť manažovať jednotlivé agendy zobrazujúce sa klientovi na displeji i cez webové rozhranie pri objednávaní.
  + systém umožní presun klienta zamestnancom z jedného pracoviska na iné
  + každý zamestnanec sa prihlasuje s vlastným loginom, vlastný profil zamestnanca – každý zamestnanec môže vybavovať rôzne agendy z ponuky i na rôznych pobočkách
  + reportovací modul – požiadavky: dynamická tvorba zostáv na strane objednávateľa. Požadované údaje minimálne: počty vybavených klientov za obdobia – podľa agiend, podľa zamestnanca, podľa pobočiek. Modul umožní analyzovať nielen počty klientov ale aj efektivitu zamestnancov cez časy vybavovania, časy čakania klientov
  + možnosť objednania klientom cez webové rozhranie a jeho zaradenie do vyvolávacieho systému – internetovú stránku objednávateľa, možnosť implementácie aj do mobilnej aplikácie VšZP cez API – potvrdenie objednania emailom alebo SMS

Dodávaný vyvolávací systém musí byť schopný spolupracovať s centrálnou databázou zberu informácií, analyzovať ich a spracovávať reporty, grafy a analýzy. Systém musí byť schopný aj kapacitného a teritoriálneho rozširovania.

**3 Ďalšie charakteristiky vyvolávacieho systému objednávateľa**

* požadujeme pripojenie HW a SW komponentov systému VS cez internú LAN
* Zamestnanci objednávateľa budú pristupovať k systému výlučne v rámci interného prostredia objednávateľa – interná LAN.
* Požadujeme centrálny server + konfigurovanie všetkých HW prvkov centralizovane (z jedného miesta), HW pre centrálny server zabezpečí objednávateľ
* Požadujeme možnosť vzdialenej správy pobočkových vyvolávacích systémov z centrály objednávateľa (reštart, logovanie, vymazanie databáz a pod.)
* Centrálna administrácia zamestnancov objednávateľa (aktivácia/deaktivácia) a správa ich rolí vyvolávacieho systému.
* Možnosť pripojenia systému do Active Directory objednávateľa. Zamestnanci objednávateľa musia mať možnosť prihlasovať sa pomocou ich doménového mena a hesla.
* Profylaktika a servisná údržba v správe objednávateľa po celú dobu životnosti
* Zaškolenie obsluhy 8 hodín pre každú jednu pobočku na mieste inštalácie + zaškolenie dvoch super adminov v rozsahu min. 24 hodín
* Prístup k najnovším verziám obslužného SW + požadovaná participácia pracovníkov dodávateľa pri nasadzovaní upgradov, opráv.
* Aktualizácie systému a jeho HW komponentov na diaľku
* Komunikácie medzi jednotlivými prvkami infraštruktúry systému musí prebiehať pomocou protokolu HTTPS. Poskytovateľ zadefinuje jednotlivé porty, na ktorých bude prebiehať komunikácia.
* O administráciu vyvolávacieho systému sa budú starať iba dedikovaní a zaškolení zamestnanci objednávateľa.
* Požadujeme v réžii objednávateľa možnosť konfigurácie a grafickej úpravy interaktívnych plôch kiosku a hlavného displeja obrazovky VS
* Konfigurácia celého VS podľa zadania objednávateľa pre implementácii systému.
* Konfigurácia pri pridaní novej pobočky.
* Vyvolávací systém musí disponovať API rozhraním pre komunikáciu s napr. mobilnými aplikáciami. Minimálne požiadavky na rozhranie sú:
  + REST full API rozhranie cez HTTP/HTTPS;
  + odpovede vo formáte JSON;
  + Dokumentácia RestAPI

**4 Integrácia a centralizácia rezervačného a vyvolávacieho systému**

* Vytvorenie centralizovanej softwarovej (SW) platformy pre riadenie toku klientov, ktorej súčasťou bude modul objednávania s funkcionalitou objednania klienta cez nové webové rozhranie a jeho zaradenie do vyvolávacieho systému (ďalej ako „rezervačný systém“).
* Integrácia a centralizácia rezervačného a vyvolávacieho systému (správa obsahu, štatistiky, kapacity pobočiek, call centra a Informačne poradenské centrum (ďalej aj ako „IPC“).
* Možnosť implementácie aj do mobilnej aplikácie cez Aplikačný programovateľný interface (ďalej aj ako „API“) – potvrdenie objednania emailom, alebo SMS z email/sms servera objednávateľa. Objednávateľ požaduje dodanie API pre integráciu s existujúcou mobilnou aplikáciou a webovou stránkou objednávateľa.
* Riešenie bude generovať súvisiace štatistické a online dáta prostredníctvom integrovaného BI nástroja.
* Systém bude poskytovať centrálnu administráciu užívateľov, obslužnej logiky, profilov a HW komponentov.
* Samotné riadenie toku klientov a HW komponentov na pobočke musí vedieť fungovať i v prípade dočasného výpadku konektivity na centrálny sieťový uzol VŠZP.
* Poskytovateľ musí objednávateľovi odovzdať všetky práva k SW a licenciám, všetky hesla a prístupy k rezervačnému systému,  vyvolávaciemu systému a centralizovanej správe obsahu.
* Zabezpečiť pokrytie základných agend objednávateľa rezervačným systémom (otvorené možnosti pridania ďalších agend aj po zániku Dohody).
* Zabezpečiť pre klienta možnosť rezervácie poradia akýmkoľvek komunikačným kanálom cez web, telefón či už klientom samotným, alebo za asistencie, alebo prostredníctvom pracovníka VŠZP.

### **5. Špecifikácia SW riešenia**

SW TERMINÁL (PRIVOLÁVANIE KLIENTOV)

* grafické rozhranie dostupné prostredníctvom web prehliadača pre administráciu nižšie uvedených funkcionalít (podpora Edge, Firefox v.52 a vyššie, Chrome 64 a vyššie)
* grafické rozhranie dostupné vo forme natívnej mobilnej aplikácie, overenej a vypublikovanej v Google Play a App Store pre administráciu nižšie uvedených funkcionalít. Poskytovateľ má povinnosť predložiť ID oboch aplikáciíako dôkaz o existencii verifikovanej aplikácie dostupnej v Google Play a App Store
* možnosť prihlásenia sa a odhlásenia sa pomocou mena a hesla pre začatie a ukončenie obsluhy klientov
* možnosť privolať klientov na základe nastaveného profilu pracovníka,
* možnosť vrátenia lístka späť do rady,
* možnosť označenia čísla lístka ako klienta, ktorý nebol vybavený,
* zobrazenie čísla lístka, zvolenej služby, čakacieho a transakčného času klienta a počet čakajúcich v rade na pridelenú službu
* možnosť skenovania QR kódov (potvrdení o objednaní) a vložení do rady na základe definovaných pravidiel
* možnosť vytvoriť schôdzu na ľubovoľný časový interval
* vytváranie informačných formulárov počas vybavovania klienta s cieľom zhromažďovať v prípade potreby dodatočné informácie o vybavení klienta – možnosť vytvárať si vlastné informačné formuláre podľa potrieb

SW MANAŽÉRSKE NÁSTROJE (ON-LINE DOHĽAD A REPORTING)

* Grafické rozhranie dostupné prostredníctvom web prehliadača, pre administráciu nižšie uvedených funkcionalít (Edge, Firefox v.52 a vyššie, Chrome 64 a vyššie)
* Možnosť segmentácie zákazníkov (bežný klient – prémiový klient, atď.)
* Zmena pravidiel, na základe ktorých sú klienti privolávaní k pracoviskám (pridelenie služieb a priorít)
* Možnosť zobraziť on-line náhľad na aktuálny stav na pobočke, ktorý obsahuje aktuálny počet čakajúcich, čakacie časy, počet vybavených klientov v danom dni, zoznam otvorených pracovísk a prihlásených pracovníkov,
* Grafický editor dotykovej plochy – pridanie novej služby, zmena reklamných textov, zmena loga, zmena reklamných bannerov a zmena textových správ zobrazených na dotykovej ploche.
* Grafický editor lístkov – zmena reklamných textov, pridanie a odobranie informácií tlačených na lístok, možnosť tlačiť dvoj-lístky, zmena veľkosti a umiestnenia textov na lístku, možnosť pridania QR kódu na lístok
* Zasielanie ľubovoľných štatistických reportov na email
* Zobrazovanie štatistických reportov, ktoré obsahujú informácie:
  + Výkonnosť pracovníkov za predchádzajúci týždeň, mesiac, za tento rok alebo za zvolené obdobie. Report musí obsahovať meno pracovníka, ktorý bol prihlásený na pracovisko, počet vybavených klientov, čas nečinnosti pracovníka a čas vybavovania (celkový a priemerný)
  + Prehľad služieb za predchádzajúci týždeň, mesiac, za tento rok alebo za zvolené obdobie. Report musí obsahovať názov služby, počet klientov, ktorí prišli a boli obslúžení, čas čakania a čas vybavovania
  + Porovnanie času stráveného obsluhou klienta a nečinnosťou (pracovník nemá koho privolať)
  + Porovnanie počtu klientov, ktorí prišli na pobočku, ale neboli obslúžení
  + Možnosť sledovať konkrétne číslo lístka pre zvolený deň.
  + Možnosť filtrovať štatistiky pre zvolené časové obdobie, pre zvolenú pobočku, resp. pobočky
  + Možnosť zbierať hodnotenie spokojnosti klientov vo formáte Net Promoter Score (NPS)

SW ADMIN NÁSTROJE (CENTRÁLNA ADMINISTRÁCIA)

* Možnosť vzdialenej správy pobočkových vyvolávacích systémov (reštart, logovanie, vymazanie databáz a pod.)
* Centrálna administrácia užívateľov (aktivácia/deaktivácia) a správa ich rolí vyvolávacieho systému.
* Možnosť pripojenia systému do Active Directory objednávateľa. Užívatelia musia mať možnosť prihlasovať sa pomocou ich doménového mena a hesla.
* Možnosť implementácie SMS notifikácie na základe počtu ľudí v rade. Systém musí byť schopný zaslať SMS klientovi, ktorý požiadal o SMS notifikáciu, ak hodnota počtu čakajúcich klientov pred ním dosiahla nastavenú hodnotu.
* Systém musí poskytovať rozhranie pre možnosť zverejnenia informácií o čakacích časoch jednotlivých klientskych pracovísk na webovej stránke objednávateľa
* Možnosť objednania klienta cez webové rozhranie SP a jeho zaradenie do vyvolávacieho systému prostredníctvom zadania unikátneho kódu rezervácie na pobočkovom zariadení (kiosku) alebo QR kódu naskenovaním z displeja telefónu do pobočkového zariadenia.
* Aktualizácie systému a jeho HW komponentov na diaľku

**6 Centralizovaná správa obsahu**

**6.1 Funkčný popis riešenia**

Centralizovaná správa obsahu musí umožňovať prezentáciu marketingového obsahu objednávateľa (propagáciu aktuálnych produktov pre klientov, informovanie klientov o novinkách objednávateľa).

Na pobočkách je v rámci centralizovanej správy obsahu požadované aj prepojenie riešenia s vyvolávacím systémom za účelom zobrazenia poradia zákazníka z vyvolávacieho systému a čísla pracoviska, na ktorom bude zákazník obslúžený.

Riešenie musí byť realizované formou technológie pre zobrazovanie multimediálneho obsahu – tzv. „digital signage“, ktorá umožňuje plánovať a pripravovať digitálnu komunikáciu a riadiť vysielanie multimediálneho obsahu na pripojené informačné LCD panely s požadovaným grafickým členením. Riešenie pre centralizovanú správu obsahu musí umožniť zobrazovať reklamné požiadavky na viacerých LCD displejoch, tzv. video stene pozostávajúcej z jedného až 5 LCD displejov alebo reklamné požiadavky budú zobrazované v rámci hlavného displeja pre vyvolávací systém alebo kiosku pre vyvolávací systém alebo na video stene podľa požiadavky objednávateľa pre konkrétnu pobočku.

Zobrazovacie zariadenia pre centrálnu správu obsahu budú umiestnené na vybraných miestach (pobočkách).

Od riešenia sa vyžaduje centrálne riadiť správu obsahu na všetkých zobrazovacích HW zariadeniach s možnosťami:

* Správa a ovládanie cez webové rozhranie prostredníctvom prehliadača (MS Edge, Google chrome, Mozilla Firefox)
* System on a chip riešenie LCD
* jednoduchej editovateľnosti, časovania obsahu, voľby počtu a typu
* zobrazovaných polí, šírenia rozdielneho obsahu na vybraných zariadeniach
* s podporou vstupných kanálov / formátov najmä typu multimediálneho obsahu – videá, fotografie, PowerPoint, webové stránky, kanály RSS
* s možnou dostupnosťou preddefinovaných šablón pre rýchlu tvorbu obsahu
* jednoduchým uploadom/modifikáciou obsahu
* riadením prístupových práv k jednotlivým digitálnym plochám pre jednotlivých používateľov alebo skupiny používateľov na základe ich rolí
* mať možnosť automatizovaného updatovania obsahu
* bez nárokov na trvalú konektivitu (napr. s centrálou)
* za splnenia nevyhnutných bezpečnostných štandardov (chránený prenos dát)
* integrácia s aktuálnym vyvolávacím systémom na jednotlivých pobočkách (cez API/web-rozhranie)
* administrátorský komfort
* podpora rozličných typov monitorov/zobrazovačov
* podpora vysokého rozlíšenia
* podpora prehrávania viacerých kanálov z jedného obslužného zariadenia
* vzdialená kontrola obsahu
* mailové notifikácie v prípade porúch a pod.

Súčasťou centralizovanej správy obsahu musí byť monitorovanie prehrávačov, ktoré zahŕňa:

* miera zhody prehrávača,
* rýchlosť pripojenia prehrávača,
* rýchlosť aktualizácie prehrávača
* mapovanie prehrávačov

Zobrazenie stavu prehrávača (v poriadku, nedostupný, chybový stav):

* snímka obrazovky prehrávača
* značka, model, verzia operačného systému, verzia klienta, zoznam inštalovaného softvéru a hardvéru
* voľné miesto na disku, čas prevádzky, počet spustení softvéru prehrávača
* stav prehrávača k danému dňu, posledné pripojenie, počet hodín/dní bez pripojenia, stav aktívneho prehrávača a vypnutia/zapnutia obrazovky
* Centrálny update FW a častí SW výbavy zariadení
* Uzamknutie portov a periférií zariadení

**7 API ako súčasť prvotnej inštalácie**

7.1 Vyvolávací systém musí disponovať API rozhraním (API je súčasťou dodávky) pre komunikáciu s napr. mobilnými aplikáciami. Minimálne požiadavky na rozhranie sú:

* REST full API rozhranie cez HTTP/HTTPS;
* odpovede vo formáte JSON;
* **Dokumentácia RestAPI s popisom volaní:**
* Vytvorenie lístka pre vybranú pobočku a službu
* Načítanie detailných údajov o vybranej pobočke (otváracie hodiny, poloha, názov, adresa)
* Načítanie detailných údajov o vybranej pobočke pre mobilnú aplikáciu (otváracie hodiny, poloha, názov, adresa, pobočky na základe geo-lokačného rádiusu)
* Načítanie detailných údajov o vybranej službe (čakací čas, odhadovaný čakací čas)
* Načítanie detailných údajov návšteve (celkový čakací čas, čas rezervácie, služba, pozícia v rade, názov radu)
* Načítanie online údajov o počte čakajúcich a ich čakacích časoch na vybranej pobočke
* Vloženie dát z ID klienta (meno, priezvisko, identifikátor)
* Načítanie detailných údajov o vybranom klientovi (meno, priezvisko, čas a dátum poslednej návštevy, status, identifikátor)
* Vytvorenie rezervácie pre vybranú pobočku a službu
* Vyhľadanie konkrétnej rezervácie pre vybranú pobočku a službu
* Vyhľadanie všetkých rezervácií daného klienta
* Vyhľadanie všetkých rezervácií pre vybranú službu
* Vyhľadanie všetkých rezervácií pre vybranú pobočku

**8 Bezpečnostné požiadavky**


* Používatelia budú pristupovať k systému výlučne v rámci interného prostredia objednávateľa (interná LAN, v rámci domény VŠZP).
* Prístup na používateľskú stanicu bude riadený v súčinnosti s korporátnym – MS Active Directory (ďalej aj ako „AD“) s využitím SSO, na báze RBAC – cez roly resp. cez skupiny v AD.
* Komunikácie medzi jednotlivými prvkami infraštruktúry systému musí prebiehať pomocou protokolu HTTPS. Poskytovateľ musí zadefinovať jednotlivé porty, na ktorých bude prebiehať komunikácia.
* Systém musí podporovať šifrovanú komunikáciu pomocou TLS **(Transport Layer Security),** šifrovanie pomocou 256 bitového AES (Advanced Encryption Standard).
* Systém musí byť schopný odolať penetračným testom vykonaným nezávislou certifikovanou spoločnosťou a byť pripravený na Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení. **Uchádzač v rámci požiadaviek na predmet zákazky predloží originál alebo úradne osvedčenú kópiu výsledku/vyhodnotenia penetračného testu vykonaného nezávislou certifikovanou spoločnosťou.**

**9 Licenčné pokrytie**

* Všetky funkcionality musia byť pokryté a dodané s perpetuálnymi licenciami (licencie na neobmedzenú dobu).
* Poskytovateľ je povinný odovzdať objednávateľovi všetky prístupové kódy a heslá, aby objednávateľ mal plný prístup do systému a mohol spravovať vyvolávací, rezervačný systém a centrálnu správu obsahu.

**2 HW komponenty pobočkového vyvolávacieho systému**

**2.1 KIOSK (Samostatne stojaci displej pre klienta na výber služby pri osobnej návšteve (ďalej „kiosk“).**

****

**2.1.1 Popis dizajnu**

* Samostojaci kiosk vo forme „totemu“ alebo kiosku zloženého zo stojnej nohy s ovládacím dotykovým displayom
* Prevedenie v bielej lesklej alebo matnej farbe s dôrazom na minimalistický jednoduchý dizajn
* Použité materiálovo-technické riešenie s dôrazom na jednouchú údržbu, s ochranou proti mechanickému poškodeniu, poškrabaniu, zožltnutiu, odtlačkom.
* Rohy „obalu“ – zaoblené
* Čo najmenšia šírka aj hrúbka „obalu“ vrátane stojnej nohy – totem alebo kiosk musí zaberať na pobočke čo najmenej miesta (nezavadzať) a pôsobiť elegantne
* Bez viditeľnej kabeláže, či skrutiek – inštalácie skryté vo vnútri
* Čo najmenej spojov a použitých materiálov
* Použitie len bielej farby a 1 max 2 typov materiálov
* Technické požiadavky vyžadujeme zabezpečiť počas celej doby životnosti kiosku min. 12 hodín/5 dní v týždni po dobu 3 rokov
* Rozmery: výška kiosku v rozmedzí 1600 – 1800 mm, šírka v rozmedzí 400 – 600 mm,
* Podstavec pre kiosk musí byť dostatočne stabilný aj bez ukotvenia do podlahy (vhodný do priestorov, kde nie je možné z rôznych dôvodov vŕtať do podlahy) + musí mať možnosť kotvenia do podlahy

**2.1.2 Obrazovka**

* podľa rozmerov prispôsobiť veľkosť dotykovej obrazovky – rozmery dotykovej obrazovky kiosku min.19´, monitor priemyselný
* rám obrazovky v bielom prevedení, aby bol dizajnovo jednotný s kioskom (v prípade potreby vytvoriť obal na obrazovky – možnosť zabudovania do steny)
* osadenie displeja vertikálne
* pomer strán displeja 9:16
* min. rozlíšenie FullHD 1920 x 1080
* svietivosť min. 250 cd/m2
* kontrast : min. 800:1
* rýchlosť odozvy: max. 30 ms
* zorný uhol: min. 170°
* pozorovacie uhly 85° bez skreslenia
* farebná hĺbka: min. 262 000
* možnosť definovania veľkosti písma
* maximálny počet tlačidiel na obrazovke: max. 7
* v rámci displeja v ľavom hornom rohu požadujeme logo našej spoločnosti
* Požadujeme zvýšenú ochranu skla na dotykovej obrazovky oproti štandardu z dôvodu predchádzaniu poškodenia resp. vandalizmu.
* V prípade „nečinnosti“ nevyužívania zariadenia možnosť využitia celej plochy vo forme „screensavera“ (statický obrázok s textom vo formáte png., jpg.). Manažovanie loga a screensavera pre kiosky požadujeme centrálne z 1 zdroja. Požadujeme možnosť prispôsobenia loga a screensavera na každý kiosk samostatne. Softvér na manažovanie reklamy musí zahŕňať plánovanie reklamy v čase na konkrétne obdobia, reporting počtu prehraní jednej reklamy
* aktuálne platné normy pre takéto typy zariadení (platné STN, STN EN alebo ekvivalentné EU normy)

**2.1.3 Tlač**

* Rozmer lístka na šírku: min. 55 mm, max. 80 mm, šírka potlače lístka min. 50 mm
* Rozlíšenie tlače minimálne 200 dpi
* Minimálny počet lístkov na jednu rolku papiera: 2000 ks
* Lístok má obsahovať poradové číslo klienta a číslo prepážky
* Životnosť termotlačiarne (min. počet lístkov) Tlačiareň dimenzovať na ročnú minimálnu záťaž 40 000 lístkov/ kiosk po dobu 5 rokov.

**2.1.4 Montáž kioskov**

* Poskytovateľ sa zaväzuje dodať montážny materiál a vykonať montáž na pripevnenie a stabilizáciu kiosku. Montáž kiosku podľa tohto bodu je zahrnutá v cene kiosku.

**2.2 LCD obrazovka - hlavný displej**

* hlavný displej na vyvolávanie poradového čísla klienta

**2.2.1 Vlastnosti hlavné displeja**

* poskytovateľ sa zaväzuje dodať hlavný displej s vlastnosťami ako nasledujú:
* umožňuje vyvolávanie klientov,
* umožňuje realizáciu marketingovej komunikácie – t. j. zobrazovanie objednávateľ zvolenej reklamy a reklamného textu, s možnosťou vkladania vlastného obsahu, a to s nasledovnými minimálnymi požiadavkami:
* minimálne požadované štandardy na prehrávanie reklamy objednávateľa sú: jpg, gif, mpeg4, avi, ppt, pdf, RSS správy,
* možnosť umiestnenia reklamy objednávateľa na ½, 1/3 alebo ¼ obrazovky,
* manažment vkladania reklamy pre hlavný displej musí byť zabezpečený centrálne z jedného zdroja, umožňovať plánovať čas reklamy a s možnosťou prispôsobenia reklamy na každý displej samostatne,
* softvér na manažovanie reklamy musí zahŕňať plánovanie reklamy v čase na konkrétne obdobia,
* umožňuje manažment rozloženia plôch v rámci obrazovky (poradové číslo klienta, číslo pracoviska, reklamná plocha, logo, dátum a čas),
* možnosť definovania veľkosti písma.

**2.2.2 Technické požiadavky na hlavný displej:**

* priemyselný displej, certifikovaný výrobcom min. požadované certifikácie – CB, CE, podpora RoHS
* min. rozlíšenie FullHD 1920 x 1080
* svietivosť – min. 500 cd m2
* matný
* rýchlosť odozvy: max. 30 ms
* zorný uhol: min. 170°
* pozorovacie uhly 85° bez skreslenia
* farebná hĺbka: min. 262 000
* požadujeme zdokladovanie požadovaných technických parametrov
* možnosť centrálneho vypínania a zapínania hlavných displejov – standby mód
* životnosť min. 12 hodín/5 dní v týždni po dobu 3 rokov.

Poskytovateľ sa zaväzuje dodať hlavný displej tak, aby spĺňal technické požiadavky podľa tohto bodu po celú dobu životnosti.

**2.2.3 Kapotáž hlavného displeja**

* Prevedenie vyhotovené na mieru pre konkrétny model LCD navrhnutý poskytovateľom v rámci ponuky.
* Uchytenie LCD monitora na závesný systém pozostávajúci z oceľových laniek. Lanká požadujeme ukotviť do stropnej a podlahovej konštrukcie. Závesný systém má zároveň slúžiť aj pre účely uchytenia krytu.
* Nosnosť min: 35kg, resp. min. podľa váhy hlavného displeja
* Povrchová úprava: matná/lesklá podľa požiadavky objednávateľa
* Farba prevedenia: biela, resp. podľa dizajn manuálu VšZP, upresnenie bude v objednávke

**2.2.4 Montáž hlavného displeja a kapotáže**

* Poskytovateľ sa zaväzuje vykonať montáž hlavného displeja vrátane konzoly na stenu alebo na závesný systém pozostávajúci z oceľových laniek zo stropu a podlahovej konštrukcie do 2 metrov po hranu hlavného displeja (podľa pokynu objednávateľa). Lanká požadujeme ukotviť do stropnej a podlahovej konštrukcie. Závesný systém má zároveň slúžiť aj pre účely uchytenia kapotáže.

Zároveň požadujeme dodať inštalačný materiál. Cena montáže vrátane ceny inštalačného materiálu je zahrnutá samostatne v cene hlavného displeja a kapotáže.

**2.3 LCD obrazovka – video stena**

* Bezrámový priemyselný monitor pre video steny
* priemyselný displej, vhodný pre Signage Solutions (certifikovaný výrobcom)
* min. rozlíšenie FullHD 1920 x 1080
* svietivosť – min. 500 cd m2
* matný
* rýchlosť odozvy: max. 30 ms
* zorný uhol: min. 170°
* pozorovacie uhly 85° bez skreslenia
* farebná hĺbka: min. 262 000
* požadujeme zdokladovanie požadovaných technických parametrov
* možnosť centrálneho vypínania a zapínania displejov video steny – standby mód
* životnosť min. 12 hodín/5 dní v týždni po dobu 3 rokov.

Poskytovateľ sa zaväzuje dodať LCD obrazovky pre video steny tak, aby spĺňal technické požiadavky podľa tohto bodu po celú dobu životnosti.

**2.3.1 Prehrávač pre video steny**

* prehrávač musí zabezpečiť prehrávanie obsahu na min. jednom, max. na 5ks LCD obrazovkách video steny
* prehrávač musí spĺňať požiadavky podľa prílohy č. 1 písmena A bodu 6.1

**2.4 Montáž kabeláže a pripojenia k jednotlivým HW prvkom vyvolávacieho systému a centralizovanej správe obsahu**

* pre zaistenie riadnej funkčnosti vyvolávacieho systému musí byť dodávaný vyvolávací systém a centralizovaná správa obsahu pripojená do internej siete objednávateľa, k čomu sa poskytovateľ zaväzuje poskytnúť objednávateľovi všetku potrebnú súčinnosť podľa pokynov objednávateľa.

**2.5 Monitoring HW komponentov**

* poskytovateľ sa zaväzuje dodať vyvolávací systém a centralizovanú správu obsahu s centrálnym monitoringom HW komponentov, umožňujúcim e-mailové notifikácie pri nefunkčnosti HW komponentov vyvolávacieho systému objednávateľa, a to pre všetky HW komponenty vyvolávacieho systému objednávateľa, t. j. kiosky, displeje, a centrálny riadiaci server, video stena, centralizovaná správa obsahu.

**B Autorské dielo**

1. API rozšírenie, úprava
   1. Poskytovateľ sa pre objednávateľa zaväzuje v prípade požiadavky vytvoriť API pre vytvorenie vlastného front end objednávateľa, vrátane generickej stránky, umožňujúcej farebnú úpravu v súlade s dizajnom objednávateľa a vloženie respektíve prepojenie s webovou stránkou objednávateľa;
   2. Vytvorenie API bude účtované v rámci položky „Konfiguračné a konzultačné práce“ podľa Prílohy č. 3 tejto Dohody.
   3. Poskytovateľ vytvorí API na požiadanie na základe nasledovného postupu:
2. oprávnená osoba objednávateľa s dostatočným predstihom zašle poskytovateľovi písomnú požiadavku; v požiadavke uvedie špecifikáciu požadovaného výsledku a navrhne termín splnenia,
3. zmluvné strany najneskôr do piatich pracovných dní odo dňa doručenia požiadavky dohodnú a písomne schvália špecifikáciu API, počet hodín zo služby „Konfiguračné a konzultačné práce“, ktoré budú spotrebované na vytvorenie API, termín vytvorenia a odovzdania API, a akceptačné kritériá API. Zmluvnými stranami schválené podmienky vytvorenia API podľa tohto písmena nadobúdajú pre zmluvné strany záväznosť doručením objednávky podľa písm. e) tohto bodu poskytovateľovi,
4. objednávateľ vystaví objednávku na vytvorenie API, ktorej povinnou prílohou sú zmluvnými stranami schválené podmienky vytvorenia API podľa písm. b) tohto bodu,
5. poskytovateľ dodá objednávateľovi API na vykonanie akceptačných testov, prostredníctvom ktorých objednávateľ preverí, či API spĺňa funkčnosti definované v požiadavke,
6. objednávateľ je povinný vykonať akceptačné testy do 10 pracovných dní odo dňa odovzdania API poskytovateľom na testovanie.
7. objednávateľ, po úspešnom vykonaní akceptačných testov potvrdí prevzatie API na preberacom protokole alebo ho vráti poskytovateľovi na prepracovanie v lehote určenej objednávateľom. Termín vytvorenia a odovzdania API podľa.
8. podmienkou protokolárneho prevzatia API objednávateľom je doručenie programovej dokumentácie a komentovaných zdrojových kódov API objednávateľovi na objednávateľom zvolenom médiu.

**C Služby**

1. **Služba „Zabezpečenie podpory predmetu dohody“**
   1. Službou zabezpečenie podpory predmetu dohody sa rozumie zabezpečenie bezproblémovej funkčnosti vyvolávacieho systému a centralizovanej správy obsahu objednávateľa, profylaktika vyvolávacieho systému a centralizovanej správy obsahu objednávateľa, odstraňovanie porúch podľa bodu 1.7 tejto časti C, a poskytovanie konzultácií ohľadne základných funkčností vyvolávacieho systému a centralizovanej správy obsahu objednávateľa.
   2. Cena služby Zabezpečenie podpory predmetu dohody je určená spoločne s cenou služby Starostlivosť o SW komponenty. Predpokladaný objem služby zabezpečenia podpory predmetu dohody a služby Staroslivosť o SW komponenty podľa tejto Dohody zodpovedá dvadsiatim štyrom (24) mesačným paušálom, ktorého výška sa určí v súlade s Prílohou č. 3.
   3. Zmluvné strany sa dohodli, že služba Zabezpečenie podpory predmetu dohody spoločne so službou Starostlivosť o SW komponenty bude objednávateľovi poskytovaná od momentu doručenia prvej príslušnej objednávky poskytovateľovi po dobu 24 mesiacov.
   4. Objednávateľ spoločne s objednávkou na službu Zabezpečenie podpory predmetu dohody oznámi poskytovateľovi zamestnancov oprávnených nahlasovať problémy s funkčnosťou vyvolávacieho systému a centralizovanej správy obsahu, resp. ktorejkoľvek jeho súčasti.
   5. Nahlasovanie požiadaviek na záručné opravy/hlásenie poruchy dodávateľovi bude v pracovných dňoch od 8,00 h do 16,00 h elektronicky (e-mail) resp. telefonicky na e-mailovú adresu alebo na telefónne číslo dodávateľa v súlade s článkom I
   6. Službu Zabezpečenie podpory predmetu dohody sa poskytovateľ zaväzuje v prípade potreby poskytnúť v mieste inštalácie.
   7. Službu Zabezpečenie podpory predmetu dohody sa poskytovateľ zaväzuje poskytovať objednávateľovi nasledovne:
2. Reakčný čas – 4 hodiny od nahlásenia problému s funkčnosťou vyvolávacieho systému objednávateľa.
3. Čas začiatku zásahu – do 2 pracovných dní od nahlásenia s funkčnosťou vyvolávacieho systému objednávateľa.
4. Čas vyriešenia – do 5 pracovných dní od nahlásenia s funkčnosťou vyvolávacieho systému objednávateľa.
   1. V prípade neodstránenia vady v dohodnutom termíne alebo ak je vada neopraviteľná, poskytovateľ objednávateľovi bezodplatne poskytne do vlastníctva plne funkčný HW komponent, ktorý je určený na ten istý účel, ako pôvodný vadný HW komponent.
5. **Služba „Starostlivosť o SW komponenty“**
   1. Poskytovateľ sa zaväzuje sprístupniť objednávateľovi update/upgrade publikovaný v období 24 mesiacov od začiatku poskytovania tejto služby objednávateľovi; poskytovateľ sa zaväzuje zabezpečiť objednávateľovi po neobmedzenú dobu prístup ku všetkým updatom a upgradom publikovaným počas poskytovania služby podľa tohto bodu.
   2. Pre vylúčenie všetkých pochybností zmluvné strany zhodne konštatujú, že služba sa týka aj všetkých firmwareov HW komponentov vyvolávacieho systému a centralizovanej správy obsahu objednávateľa.
   3. Poskytovanie a účtovanie služby Starostlivosť o SW komponenty sa spravuje bodmi 1.2 a 1.3 tejto časti C.
6. **Služba „Školenia“**
   1. Služba Školenia zahŕňa školenie obsluhy vyvolávacieho systému a centralizovanej správy obsahu objednávateľa v maximálnom rozsahu 344 hodín, a školenie tzv. „super adminov“ v maximálnom rozsahu 24 hodín. Rola „super admina“ predstavuje rolu hlavného správcu vyvolávacieho systému a centralizovanej správy obsahu objednávateľa s oprávneniami na výkon a zmenu všetkých konfigurácií a nastavení systému. Školenia budú vykonané v prezenčnej forme, alebo po vzájomnej dohode objednávateľa a poskytovateľa dištančnou formou online.
   2. Poskytovateľ zabezpečí školenia prostredníctvom kvalifikovaného školiteľa.
   3. Službou Školenia sa rozumejú komplexné služby pre zabezpečenie školení zamestnancov objednávateľa zabezpečujúcich obsluhu alebo plnenie role „super adminov“ pre vyvolávací systém a centralizovanú správu obsahu objednávateľa vo forme a v mieste odsúhlasenom objednávateľom.
   4. Proces zabezpečenia školení je nasledovný:
   5. oprávnená osoba objednávateľa s dostatočným predstihom zašle poskytovateľovi písomnú požiadavku na školenie; v požiadavke uvedie špecifikáciu školenia a navrhne termín školenia,
   6. zmluvné strany najneskôr do piatich pracovných dní odo dňa doručenia požiadaviek dohodnú a schvália požiadavku na školenie; ak sa zmluvné strany nedohodnú na termíne školenia, určí termín školenia objednávateľ,
   7. objednávateľ vystaví objednávku na službu školenia s uvedením termínu, určeného v súlade s písm. b) tohto bodu, ktorý sa pre poskytovateľa stáva záväzným momentom doručenia objednávky objednávateľovi,
   8. v prípade realizácie školenia prezenčnou formou objednávateľ zabezpečí školiacu miestnosť s potrebným technickým vybavením a dátovou konektivitou, v prípade realizácie školenia dištančnou formou online zabezpečí konanie online školenia objednávateľ v rozsahu umožnenia videohovoru školiteľov a školených online,
   9. poskytovateľ vykoná školenie v objednanom rozsahu a termíne,
   10. objednávateľ potvrdí vykonanie školenia na preberacom protokole,
   11. poskytovateľ zabezpečí kvalifikovaného školiteľa, pripraví školiace materiály a vykoná školenie.
7. **Služba „Konfiguračné a konzultačné práce“**

Maximálny objem služby Konfiguračné a konzultačné práce predstavuje 240 hodín. Obsahom služby Konfiguračné a konzultačné práce je konfigurovanie, nastavenie a prevádzka vyvolávacieho systému a centralizovanej správy obsahu objednávateľa.

Dodanie Konfiguračných a konzultačných prác sa primerane spravuje časťou B bodom 1.3 tejto prílohy.

Príloha č. 2

**Miesta plnenia**

|  |  |  |
| --- | --- | --- |
|  | **Mesto** | **Počet pobočiek** |
| 1. | Bratislava | 4 |
| 2. | Trnava | 1 |
| 3. | Dunajská Streda | 1 |
| 4. | Galanta | 1 |
| 5. | Senica | 1 |
| 6. | Trenčín, Partizánska | 1 |
| 7. | Zlaté Moravce | 1 |
| 8. | Považská Bystrica | 1 |
| 9. | Prievidza | 1 |
| 10. | Komárno | 1 |
| 11. | Levice | 1 |
| 12. | Nitra | 1 |
| 13. | Nové Zámky | 1 |
| 14. | Topoľčany | 1 |
| 15. | Banská Bystrica | 1 |
| 16. | Lučenec | 1 |
| 17. | Rimavská Sobota | 1 |
| 18. | Zvolen | 1 |
| 19. | Čadca | 1 |
| 20. | Dolný Kubín | 1 |
| 21. | Námestovo | 1 |
| 22. | Liptovský Mikuláš | 1 |
| 23. | Martin | 1 |
| 24. | Bytča | 1 |
| 25. | Detva | 1 |
| 26. | Ružomberok | 1 |
| 27. | Tornaľa | 1 |
| 28. | Žarnovica | 1 |
| 29. | Žilina, P.O.Hviezdoslava | 1 |
| 30.. | Bardejov | 1 |
| 31. | Humenné | 1 |
| 32. | Poprad | 1 |
| 33. | Prešov | 1 |
| 34. | Košice | 1 |
| 35. | Michalovce | 1 |
| 36. | Spišská Nová Ves | 1 |
| 37. | Stará Ľubovňa | 1 |
| 38. | Vranov nad Topľou | 1 |
| 39. | Kežmarok | 1. |
| 40. | Trebišov | 1 |

Príloha č. 3

**Cenník**

|  |  |
| --- | --- |
| **1. Prvotná inštalácia + licencie:** |  |
|  | **Cena bez DPH** |
| Prvotná inštalácia a konfigurácia celého VS a centrálnej správy obsahu podľa zadania objednávateľa pre implementáciu systému |  |
| Perpetuálne licencie podľa vstupných parametrov a čl. 7 Dohody |  |
| Pripojenie a konfigurácia jednej novej pobočky |  |
| Pripojenie a konfigurácia pre 50 pobočiek (43 + 7 rezerva) |  |
| **Spolu** |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2. Kiosk podľa špecifikácie bod A 2.1 z Prílohy č.1 vrátane licencií a montáže:** | | |  | |  | |  | |
| **Názov produktu** | **Predpokladaný počet ks** | **Špecifikácia licencií** | | **Jednotková cena bez DPH** | | **Cena bez DPH pri predpokladanom počte** | |
| Predpokladaný počet kioskov v roku 2025 | 20 | doplní uchádzač | |  | |  | |
| Predpokladaný počet kioskov v roku 2026, 2027 | 23 | doplní uchádzač | |  | |  | |
| Rezerva kiosk | 7 | doplní uchádzač | |  | |  | |
| **Spolu** | 50 | doplní uchádzač | |  | | 0 | |

|  |  |  |  |  |
| --- | --- | --- | --- | --- |
| **3. Hlavný displej podľa špecifikácie bod A 2.2 z prílohy č.1 vrátane licencií a montáže:** | |  |  |  |
| **Názov produktu** | **Predpokladaný počet ks** | **Špecifikácia licencií** | **Jednotková cena bez DPH** | **Cena bez DPH pri predpokladanom počte** |
| Min. LCD 54" | 58 | doplní uchádzač |  |  |
| **Spolu** | 58 | doplní uchádzač |  | 0 |

|  |  |  |  |  |
| --- | --- | --- | --- | --- |
| **4. LCD obrazovka pre video stenu vrátane prehrávača, všetkých potrených licencií a riadenia video steny podľa špecifikácie prílohy č. 1 písmena A bodu 2.3** | |  |  |  |
| **Názov produktu** | **Predpokladaný počet ks** | **Špecifikácia licencií** | **Jednotková cena bez DPH** | **Cena bez DPH pri predpokladanom počte** |
| Bezrámový LCD min. 49" | 25 | doplní uchádzač |  |  |
| **Spolu** | 25 | doplní uchádzač |  | 0 |

|  |  |  |  |  |
| --- | --- | --- | --- | --- |
| **5. Kapotáž hlavného displeja podľa špecifikácie prílohy č. 1 písmena A bod 2.2.3** | |  |  |  |
| **Názov produktu** | **Predpokladaný počet ks** | **Špecifikácia licencií** | **Jednotková cena bez DPH** | **Cena bez DPH pri predpokladanom počte** |
| Kapotáž pre LCD min. 54" | 58 | doplní uchádzač |  |  |
| **Spolu** | 58 | doplní uchádzač |  | 0 |

|  |  |  |
| --- | --- | --- |
| **6. Zabezpečenie podpory predmetu dohody a Starostlivosť o SW komponenty podľa špecifikácie bod C 1 a C 2 z Prílohy č.1:** | | |
| **Názov produktu** | **Cena za 1 mesiac** | **Cena za 24 mesiacov bez DPH** |
| Zabezpečenie podpory predmetu dohody + Starostlivosť o SW komponenty po spustení |  |  |
| Zabezpečenie podpory predmetu dohody + Starostlivosť o SW komponenty za každú pripojenú pobočku |  |  |
| **Spolu** |  |  |

|  |  |  |  |
| --- | --- | --- | --- |
| **7. Služba školenia a služba konfiguračné a konzultačné práce podľa bodu C 3 a C 4 z Prílohy č.1:** | |  |  |
| **Názov produktu** | **Počet hodín** | **Cena za 1 hodinu** | **Cena bez DPH pri predpokladanom počte hodín** |
| Školenie obsluhy | 344 hodín (8 hodín x 43 pobočiek) |  |  |
| Školenie dvoch super adminov | 24 hodín |  |  |
| Konfiguračné a konzultačné práce | 240 hodín / 24 mesiacov |  |  |
| **Spolu** |  |  |  |

|  |  |
| --- | --- |
| **8. Celková cena plnenia:** |  |
|  | **Spolu cena bez DPH** |
| 1. Prvotná inštalácia + licencie: |  |
| 2. Kiosk podľa špecifikácie bod A 2.1 z Prílohy č.1 vrátane licencií a montáže: |  |
| 3. Hlavný displej podľa špecifikácie bod A 2.2 z Prílohy č.1 vrátane licencií a montáže: |  |
| 4. LCD obrazovka pre video stenu vrátane prehrávača, všetkých potrených licencií a riadenia video steny podľa špecifikácie prílohy č. 1 písmena A bodu 2.3 |  |
| 5. Kapotáž hlavného displeja podľa špecifikácie prílohy č. 1 písmena A bod 2.2.3 |  |
| 6. Služba Zabezpečenie podpory predmetu dohody a služba „Starostlivosť o SW komponenty“ podľa špecifikácie bod C 1 a C 2 z Prílohy č.1: |  |
| 7. Služba Školenia a služba Konfiguračné a konzultačné práce podľa bodu C 3 a C 4 z Prílohy č.1: |  |
| **Spolu** |  |

Príloha č. 4

**Zoznam subdodávateľov**

Obchodné meno: ...............................................

Adresa sídla: ......................................................

I. \*Zabezpečenie predmetu zákazky „**Inovácia a výmena vyvolávacieho systému a centralizovanej správy obsahu vrátane HW a SW komponentov**“ vyhlásenej podľa zákona o verejnom obstarávaní, vo veci ktorej je uzatvorená Dohoda, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu Dohody, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

(text bodu 1 použiť opakovane podľa počtu subdodávateľov)

II. \*Zabezpečenie uvedeného predmetu Dohody nebudeme plniť prostredníctvom subdodávateľov.

..............................

(meno, priezvisko, podpis poskytovateľa)

\* Nehodiace sa prečiarknuť